**Εσωτερικός Κανονισμός Λειτουργίας**

**30ου Nηπιαγωγείου Περιστερίου**

**Σχολικό έτος 2022-23**

|  |
| --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** |
| **30ο Νηπιαγωγείο Περιστερίου** | **Διεύθυνση A'/θμιας Γ΄ Αθήνας** |
|  | Κωδικός Σχολείου (ΥΠΑΙΘ)  |  9051226 |

|  |
| --- |
|  |
| Έδρα του Σχολείου (διεύθυνση) |  Παν.Τσαλδάρη και Κουντουριώτου 2  |
| Τηλέφωνο | 2105754400 | Fax |  |
| e-mail | mail@30nip-perist.att.sch.gr | Ιστοσελίδα | https://blogs.sch.gr/30nipperist/  |
| Προϊστάμενος Σχολικής Μονάδας |  Μαρία Σταυροπούλου |

 ΠΡΟΣΩΠΙΚΟ ΣΧΟΛΕΙΟΥ

|  |  |  |
| --- | --- | --- |
| ΣΤΑΥΡΟΠΟΥΛΟΥ | ΜΑΡΙΑ | ΠΡΟΙΣΤΑΜΕΝΗ |
| ΠΑΝΑΓΙΩΤΑ | ΝΤΡΙΝΙΑ | ΝΗΠΙΑΓΩΓΟΣ |
| ΑΓΓΕΛΙΚΗ | ΜΠΕΛΛΟΥ | ΝΗΠΙΑΓΩΓΟΣ |
| ΣΕΛΙΑΜΗ | ΓΙΑΣΕΜΗ | ΚΑΘΗΓΗΤΡΙΑ ΑΓΓΛΙΚΩΝ |
|  |

|  |
| --- |
| ΔΥΝΑΜΙΚΟ ΜΟΝΑΔΑΣ 38 ΝΗΠΙΑ –ΠΡΟΝΗΠΙA |

ΤΜΗΜΑΤΑ ΣΧΟΛΕΙΟΥ ΤΜΗΜΑ ΠΡΟΩΡΗΣ ΥΠΟΔΟΧΗΣ 1ΥΠΟΧΡΕΩΤΙΚΟ ΠΡΩΙΝΟ 2ΠΡΟΑΙΡΕΤΙΚΟ ΟΛΟΗΜΕΡΟ 1 |  |

 **Περιεχόμενα**

[Εισαγωγή 4](#_Toc82128870)

[Σύνταξη, έγκριση και τήρηση του Κανονισμού. 4](#_Toc82128871)

[1.Βασικές αρχές και στόχοι του Εσωτερικού Κανονισμού Λειτουργίας 4](#_Toc82128872)

[2. Λειτουργία του Σχολείου 5](#_Toc82128873)

[I. Διδακτικό ωράριο 5](#_Toc82128874)

[II. Προσέλευση και αποχώρηση μαθητών/μαθητριών 5](#_Toc82128875)

[Υποχρεωτικό πρόγραμμα 5](#_Toc82128876)

[Ολοήμερο πρόγραμμα 7](#_Toc82128877)

[III. Ωρολόγιο Πρόγραμμα του Σχολείου 7](#_Toc82128878)

[3. Σχολική και Κοινωνική Ζωή 7](#_Toc82128879)

[Ι. Φοίτηση 7](#_Toc82128880)

[II. Σχολική εργασία 7](#_Toc82128881)

[III. Διάλειμμα 7](#_Toc82128882)

[IV. Επισκέψεις – Γιορτές 8](#_Toc82128883)

[V. Σχολικοί χώροι 8](#_Toc82128884)

[4. Συμπεριφορά - Δικαιώματα - Υποχρεώσεις 8](#_Toc82128885)

[Η προϊσταμένη 8**.**](#_Toc82128886)

[Οι εκπαιδευτικοί 9](#_Toc82128887)

[Οι μαθητές/μαθήτριες 10](#_Toc82128888)

Γονείς και κηδεμόνες………………………………………………………………………………..10

Παιδαγωγικός έλεγχος………………………………………………………………………………11

[5. Επικοινωνία και Συνεργασία Γονέων/Κηδεμόνων-Σχολείου 11](#_Toc82128889)

[Σχολικό Συμβούλιο 12](#_Toc82128891)

[Η σημασία της σύμπραξης όλων 12](#_Toc82128892)

[6. Αντιμετώπιση έκτακτων αναγκών 12](#_Toc82128893)

[7. Εσωτερικός Κανονισμός Λειτουργίας- Διαδικασίες διασφάλισης της εφαρμογής του 13](#_Toc82128894)

**Εισαγωγή**

Ο Εσωτερικός Κανονισμός Λειτουργίας του Σχολείου (άρθρο 37, Ν.4692/2020) επιδιώκει να εξασφαλίζει τις προϋποθέσεις και τις συνθήκες που είναι απαραίτητες για να πραγματοποιείται όσο καλύτερα γίνεται το έργο του σχολείου και να επιτυγχάνονται όσο γίνεται καλύτερα οι στόχοι που θέτουμε κάθε φορά ως σχολική κοινότητα (μαθητές, εκπαιδευτικοί, άλλο επιστημονικό προσωπικό, βοηθητικό προσωπικό, γονείς/κηδεμόνες).

Ο Κανονισμός βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας

***Σύνταξη, έγκριση και τήρηση του Κανονισμού.***

Ο Εσωτερικός Κανονισμός Λειτουργίας συντάχθηκε ύστερα από εισήγηση της Προϊσταμένης του Σχολείου, με τη συμμετοχή όλων των μελών του Συλλόγου Διδασκόντων και θα διαβιβαστεί στην Συντονίστρια Εκπαιδευτικού Έργου που έχει την παιδαγωγική ευθύνη του σχολείου μας καθώς και στον Διευθυντή Εκπαίδευσης προς

έγκριση.

Ο Εσωτερικός Κανονισμός Λειτουργίας με την έναρξη του σχολικού έτους κοινοποιείται σε όλους του γονείς/κηδεμόνες και αναρτάται με την έναρξη του σχολικού έτους στον ιστότοπο του Σχολείου. Μια συνοπτική μορφή του διανέμεται και συζητείται διεξοδικά με όλους τους/τις μαθητές/μαθήτριες του Σχολείου.

Η ακριβής τήρησή του αποτελεί ευθύνη και υποχρέωση όλων των μελών της σχολικής μας κοινότητας: της διεύθυνσης του Σχολείου, των εκπαιδευτικών και του βοηθητικού προσωπικού, των μαθητών, των γονέων και κηδεμόνων.

Ο Κανονισμός επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις, κατά καιρούς, αποφάσεις των αρμόδιων συλλογικών οργάνων του.

**1.Βασικές αρχές και στόχοι του Εσωτερικού Κανονισμού Λειτουργίας**

Ο Κανονισμός, περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας έτσι ώστε να διαμορφώνεται στο σχολείο ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του. Ταυτόχρονα οι δυσκολίες και τα προβλήματα που προκύπτουν αντιμετωπίζονται από τα μέλη της σχολικής κοινότητας ως προκλήσεις και ευκαιρίες βελτίωσης, ανάπτυξης και ενδυνάμωσης παιδαγωγικών, διδακτικών, και άλλων πρακτικών.

Βασικοί στόχοι του Κανονισμού είναι οι μαθητές/μαθήτριες να διαμορφώσουν την προσωπικότητά τους, να διαπαιδαγωγηθούν με τον καλύτερο δυνατό τρόπο και να αποκτήσουν δεξιότητες οι οποίες έχουν βασικό και κυρίαρχο ρόλο στη μαθησιακή διαδικασία και ταυτόχρονα αποτελούν δεξιότητες ζωής, όπως η δημιουργικότητα, ο αυτοέλεγχος, η συναίσθηση της ευθύνης, η συνεργασία, η ενσυναίσθηση, ο αμοιβαίος σεβασμός, η αλληλοκατανόηση, η αποδοχή της διαφορετικότητας, ο σεβασμός όλων σε κοινούς συμφωνημένους κανόνες, η περιβαλλοντική συνείδηση, η προστασία της υγείας, καθώς και η εδραίωση της ισότητας, της αλληλεγγύης και της δημοκρατίας.

Μέσω των συμφωνημένων αρχών/κατευθύνσεων του Κανονισμού του Σχολείου μας επιδιώκεται:

* Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό έργο και η απρόσκοπτη συμμετοχή όλων στην εκπαιδευτική διαδικασία.
* Να καλλιεργείται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.
* Να διασφαλίζεται η σωματική και ψυχική υγεία όλων των μελών της σχολικής κοινότητας.
* Να δημιουργούνται οι συνθήκες αξιοπρεπών και αποδοτικών συνθηκών διδασκαλίας, μάθησης και εργασίας.

**2. Λειτουργία του Σχολείου**

* 1. ***Διδακτικό ωράριο***

Η έναρξη, η λήξη, η διάρκεια μαθημάτων του υποχρεωτικού προγράμματος και του ολοήμερου, τα διαλείμματα, ο χρόνος διδασκαλίας κάθε διδακτικού αντικειμένου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του ΥΠΑΙΘ. Ανακοινώνονται στους γονείς και τα παιδιά με την έναρξη του διδακτικού έτους και αναρτώνται στην ιστοσελίδα του Σχολείου.

Για το σχολικό έτος 2021-2022 το πρόγραμμα του σχολείου μας διαμορφώνεται ως εξής:

**Υποχρεωτικό πρόγραμμα**

* υποδοχή των μαθητών και των μαθητριών στο σχολείο: 08.15- 08:30.
* λήξη υποχρεωτικού προγράμματος- αποχώρηση μαθητών και μαθητριών: 13:00.

**Ολοήμερο πρόγραμμα**

(μόνο για τους μαθητές και τις μαθήτριες του σχολείου που συμμετέχουν στο Ολοήμερο)

* Η ώρα προσέλευσης για την Πρωινή Ζώνη είναι 07:45 έως 08:00.
* έναρξη λειτουργίας των δραστηριοτήτων Ολοήμερου προγράμματος 13:00.
* λήξη των δραστηριοτήτων Ολοήμερου προγράμματος: 16:00.
	1. ***Προσέλευση και αποχώρηση μαθητών/μαθητριών***

Υποχρεωτικό πρόγραμμα

Η ώρα προσέλευσης των μαθητών και μαθητριών είναι 08:15 έως 08:30.

Οι εκπαιδευτικοί κάθε τμήματος υποδέχονται τους μαθητές και τις μαθήτριες στην είσοδο του Σχολείου (ΑΝΑΛΟΓΑ ΜΕ ΤΙΣ ΔΙΕΥΘΕΤΗΣΕΙΣ ΛΟΓΩ COVID-19) και οι γονείς/κηδεμόνες-συνοδοί αποχωρούν. Κατά τη διάρκεια του χρόνου προσέλευσης των μαθητών/μαθητριών δεν παρευρίσκεται χωρίς άδεια στον χώρο του σχολείου κανένας επισκέπτης.

Για λόγους ασφάλειας των μαθητών/μαθητριών αλλά και για την ομαλή λειτουργία του προγράμματος η είσοδος του σχολείου κλείνει στις 8:30 και παραμένει κλειστή. Ανοίγει για έκτακτες μόνο ανάγκες κατά τη διάρκεια των μαθημάτων, όπως αναφέρεται στην Εγκύκλιο Φ7/ 118240 /Δ1 09-09-2020 του Υ.ΠΑΙ.Θ: *«Μετά την ολοκλήρωση της προσευχής οι θύρες εισόδου-εξόδου παραμένουν κλειστές κατά τη διάρκεια της λειτουργίας του σχολείου ώστε να αποτρέπεται η αναίτια είσοδος και έξοδος των μαθητών από τον προαύλιο χώρο του σχολείου, καθώς και η είσοδος ατόμων που ουδεμία σχέση έχουν με τη λειτουργία του, με ευθύνη των Διευθυντών των σχολικών μονάδων της Πρωτοβάθμιας εκπαίδευσης.»*

Η έγκαιρη προσέλευση και η καλά οργανωμένη και ελεγχόμενη αποχώρηση είναι απαραίτητες προϋποθέσεις για την πραγματοποίηση του διδακτικού έργου και την εύρυθμη λειτουργία του σχολείου γενικότερα, είναι δε μαζί με την υπηρεσία των εκπαιδευτικών ο μηχανισμός εκείνος που προστατεύει την ασφάλεια των μαθητών και μαθητριών και του προσωπικού του σχολείου.

Η καθυστερημένη προσέλευση και η πρόωρη αποχώρηση δικαιολογείται για λόγους υγείας ή σοβαρούς οικογενειακούς λόγους. Σε κάθε περίπτωση απουσίας ή καθυστέρησης οφείλουμε να ενημερώνουμε την προϊσταμένη του σχολείου ή τον υπεύθυνο εκπαιδευτικό.

Οι μαθητές και οι μαθήτριες σε καμία περίπτωση δε φεύγουν από το σχολείο πριν τη λήξη των μαθημάτων χωρίς άδεια. Αν παρουσιαστεί ανάγκη έκτακτης αποχώρησης κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας για να προσέλθει στο Σχολείο και να συνοδεύσει το παιδί στο σπίτι του. Οι μαθητές θα συνοδεύονται πάντα από γονέα/ κηδεμόνα ή άτομο που έχει οριστεί από αυτόν και, φυσικά, αφού ενημερωθεί ο/η νηπιαγωγός της τάξης και υπογραφεί σχετική δήλωση αποχώρησης.

Με τη λήξη του πρωινού υποχρεωτικού προγράμματος, τα τμήματα αποχωρούν όπως έχει οριστεί από το Σύλλογο Διδασκόντων ο οποίος έχει προβεί σε διευθετήσεις λόγω covid 19, έτσι ώστε να αποφεύγεται ο συνωστισμός και η αποχώρηση των μαθητών/τριών να γίνεται με ασφάλεια. Οι μαθητές παραδίδονται στους γονείς τους από τη νηπιαγωγός που διδάσκει στο τμήμα.

Οι μαθητές και οι μαθήτριες που συνοδεύονται, καθημερινά, κατά την αποχώρησή τους περιμένουν τον γονέα/κηδεμόνα τους και δε φεύγουν ποτέ από το Σχολείο χωρίς τη συνοδεία τους. Οι γονείς/κηδεμόνες προσέρχονται έγκαιρα για την παραλαβή των μαθητών και των μαθητριών και παραμένουν έξω από τις εισόδους του σχολείου, χωρίς να παρεμποδίζουν τη διαδικασία αποχώρησης. Η ευθύνη για την ασφάλεια των παιδιών μετά το ωράριο λειτουργίας ανήκει αποκλειστικά στους γονείς/κηδεμόνες.

Κάθε καθυστέρηση στην προσέλευση των συνοδών δημιουργεί κινδύνους για την ασφάλεια των μαθητών/μαθητριών που ολοκληρώνουν το πρόγραμμά τους αλλά και αυτών που παρακολουθούν το Ολοήμερο Πρόγραμμα. Σε περιπτώσεις δυσμενών καιρικών συνθηκών το σχολείο προβλέπει χώρους αναμονής και τροποποίηση της διαδικασίας ώστε να μειωθεί στο ελάχιστο η έκθεση γονέων και μαθητών στις καιρικές συνθήκες δίχως να τεθεί σε κίνδυνο η ασφάλεια των μαθητών.

Τέλος, εάν κάποιος γονέας/κηδεμόνας χρειαστεί, για ειδικό λόγο να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τον Προϊστάμενο του Σχολείου.

Ολοήμερο πρόγραμμα

Η αποχώρηση των μαθητών που είναι εγγεγραμμένοι στο προαιρετικό ολοήμερο πρόγραμμα πραγματοποιείται για όλους τους μαθητές στις 16:00. Δεν επιτρέπεται η πρόωρη αποχώρηση.

***III. Ωρολόγιο Πρόγραμμα του Σχολείου***

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του ΥΠΑΙΘ και εξειδικεύεται από τον Σύλλογο Διδασκόντων με ευθύνη της Προϊσταμένης.

**3. Σχολική και Κοινωνική Ζωή**

**Ι. Φοίτηση**

Η φοίτηση των μαθητών/μαθητριών στα Νηπιαγωγεία είναι υποχρεωτική και εποπτεύεται από τον/την εκπαιδευτικό της τάξης, ο οποίος/η οποία καταγράφει τις καθημερινές απουσίες και τις καταχωρίζει στο πληροφοριακό σύστημα του ΥΠΑΙΘ. Η ελλιπής φοίτηση και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδο των μαθητών/μαθητριών. Την ουσιαστική αλλά και την τυπική ευθύνη απέναντι στο σχολείο και την πολιτεία για τη φοίτηση των μαθητών, φέρουν κατά το νόμο οι γονείς/κηδεμόνες τους.

Οι μαθητές πρέπει κατά την εγγραφή τους να προσκομίσουν το Α.Δ.Υ

* + 1. ***Σχολική εργασία***

Οι μαθητές και μαθήτριες παρακολουθούν και συμμετέχουν ενεργά στην καθημερινή διδακτική διαδικασία. Οι δραστηριότητες είναι βιωματικές και σχεδιάζονται από τον εκπαιδευτικό της τάξης σύμφωνα με τις ανάγκες και το επίπεδο του κάθε μαθητή και της κάθε μαθήτριας. Τα παιδιά μαθαίνουν να εργάζονται μόνα τους, να δημιουργούν, να αυτενεργούν, να είναι υπεύθυνα. Η εμπιστοσύνη μεταξύ γονέων/κηδεμόνων και εκπαιδευτικών έχει κοινό στόχο την υγιή ανάπτυξη παιδιών με ολοκληρωμένη προσωπικότητα.

* + 1. ***Διάλειμμα***

Το διάλειμμα είναι χρόνος παιχνιδιού, ανάπτυξης κοινωνικών σχέσεων. Οι μαθητές και οι μαθήτριες αλληλεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν απευθύνονται στους εκπαιδευτικούς που βρίσκονται στο προαύλιο. Την ευθύνη για την ασφάλεια των παιδιών την έχει ο υπεύθυνος της του κάθε τμήματος, ωστόσο στα πλαίσια της συνεργασίας του εκπαιδευτικού προσωπικού υπάρχει η αντίστοιχη αρωγή μεταξύ του συνόλου των εκπαιδευτικών.

Κατά τη διάρκεια του διαλείμματος οι μαθητές/μαθήτριες βγαίνουν στο προαύλιο, Παίζουν στον χώρο που έχει οριστεί, σεβόμενοι τους συμμαθητές τους και τηρώντας τους κανόνες τάξης.

Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα σε μαθητές και μαθήτριες του σχολείου από τα κάγκελα του προαύλιου χώρου.

Σε περίπτωση κακοκαιρίας ή ακραίων καιρικών φαινομένων οι μαθητές παραμένουν στην τάξη τους και επιτηρούνται από τον παρόντα εκπαιδευτικό.

* + 1. ***Επισκέψεις – Γιορτές***

Αποτελούν μέρος της σχολικής ζωής και συμπληρώνουν το σχολικό έργο. Επομένως, οι υποχρεώσεις των μαθητών στη διάρκειά τους είναι ανάλογες με εκείνες του κανονικού σχολικού προγράμματος.

Οι μαθητές απουσιάζουν από αυτές μόνο αν έχουν σοβαρό λόγο.

Σε ημέρα επίσκεψης τηρείται κανονικά το σχολικό ωράριο, ενώ σε ημέρα γιορτής το ωράριο διαμορφώνεται σύμφωνα με την κείμενη νομοθεσία και ενημερώνονται οι γονείς /κηδεμόνες.

Οι μαθητές συμμετέχουν στις εκπαιδευτικές επισκέψεις με Υπεύθυνη Δήλωση των γονέων/κηδεμόνων τους.

* + 1. ***Σχολικοί χώροι***

Κοινός στόχος όλων είναι ο σεβασμός του σχολικού χώρου. Ο σεβασμός στα περιουσιακά στοιχεία του Σχολείου, τις υποδομές, τον εξοπλισμό αλλά και το φυσικό περιβάλλον του Σχολείου αποτελεί βασική υποχρέωση όλων των μελών της σχολικής κοινότητας. Με το ίδιο σκεπτικό υπάρχει φροντίδα για την τάξη και την καλαισθησία στις σχολικές αίθουσες, καθώς είναι ο ιδιαίτερος χώρος, όπου παραμένουν και εργάζονται μαθητές/μαθήτριες και εκπαιδευτικοί πολλές ώρες. Φροντίδα όλων να διατηρούνται οι χώροι καθαροί.

**4. Συμπεριφορά - Δικαιώματα - Υποχρεώσεις**

***Η Προϊσταμένη***

* Συμβάλλει στη δημιουργία κλίματος δημοκρατικής συμπεριφοράς των διδασκόντων/διδασκουσών και των μαθητών/μαθητριών και είναι υπεύθυνος, σε συνεργασία με τους διδάσκοντες/ουσες, για την τήρηση των κανόνων.
* Ενημερώνει τον Σύλλογο των Διδασκόντων για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης.
* Λαμβάνει μέριμνα για την εξασφάλιση παιδαγωγικών μέσων και εργαλείων, την καλή χρήση τους στη σχολική τάξη, τη λειτουργικότητα και την αντικατάστασή τους σε περίπτωση φθοράς.
* Είναι υπεύθυνος, μαζί με τους/τις εκπαιδευτικούς, για την καθαριότητα και αισθητική των χώρων του διδακτηρίου, καθώς και για την προστασία της υγείας και ασφάλειας των μαθητών/μαθητριών.
* Απευθύνει στους διδάσκοντες/στις διδάσκουσες, όταν είναι απαραίτητο, συστάσεις με πνεύμα συναδελφικής αλληλεγγύης.

***Οι εκπαιδευτικοί***

* Εκπαιδεύουν τους μαθητές και τις μαθήτριες, σύμφωνα με τους σκοπούς και τους στόχους της εκπαίδευσης και μέσα στο πλαίσιο της εκπαιδευτικής πολιτικής, με την καθοδήγηση των στελεχών της εκπαίδευσης.
* Προετοιμάζουν καθημερινά και οργανώνουν το μάθημά τους, εφαρμόζοντας σύγχρονες και κατάλληλες μεθόδους διδασκαλίας, με βάση τις ανάγκες των μαθητών/μαθητριών και τις ιδιαιτερότητες των γνωστικών αντικειμένων.
* Συνεργάζονται με τους μαθητές/μαθήτριες, σέβονται την προσωπικότητά τους, καλλιεργούν και εμπνέουν σ' αυτούς, κυρίως με το παράδειγμά τους, δημοκρατική συμπεριφορά.
* Μεριμνούν για τη δημιουργία κλίματος αρμονικής συνεργασίας και συνεχούς και αμφίδρομης επικοινωνίας με τους γονείς/κηδεμόνες των μαθητών/μαθητριών και τους ενημερώνουν, ορίζοντας ημερομηνία και ώρα συνάντησης και επικοινωνίας.
* Φροντίζουν για την πρόοδο όλων των μαθητών /μαθητριών τους και τους προσφέρουν παιδεία διανοητική, ηθική και κοινωνική.
* Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
* Ενδιαφέρονται για τις συνθήκες ζωής των μαθητών/μαθητριών τους στην οικογένεια και στο ευρύτερο κοινωνικό περιβάλλον, λαμβάνουν υπόψη τους παράγοντες που επηρεάζουν την πρόοδο και συμπεριφορά των μαθητών/μαθητριών τους και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
* Ενθαρρύνουν τους μαθητές/μαθήτριες να συμμετέχουν ενεργά στη διαμόρφωση και λήψη αποφάσεων για θέματα που αφορούν τους ίδιους και το Σχολείο και καλλιεργούν τις αρχές και το πνεύμα αλληλεγγύης και συλλογικότητας.
* Συνεργάζονται με την Προϊσταμένη, τους γονείς και τα αρμόδια Στελέχη για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών/μαθητριών.
* Ανανεώνουν και εμπλουτίζουν τις γνώσεις τους, σχετικά με τα διάφορα γνωστικά αντικείμενα και τις επιστήμες της αγωγής τόσο μέσω των διάφορων μορφών επιμόρφωσης και επιστημονικής παιδαγωγικής καθοδήγησης, που παρέχονται θεσμικά από το σύστημα της οργανωμένης εκπαίδευσης, όσο και με την αυτοεπιμόρφωση.

***Οι μαθητές/μαθήτριες***

* Κατά τη διάρκεια των μαθημάτων τηρούν τους κανόνες της τάξης, οι οποίοι διαμορφώνονται μαζί με τους μαθητές στο πλαίσιο της εκπαιδευτικής διαδικασίας.
* Απευθύνονται στους/στις εκπαιδευτικούς και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στη σχολική ζωή και πρόοδό τους
* Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:
	1. Συζητούν άμεσα και ειρηνικά με αυτόν/ήν που έχουν τη διαφορά.
	2. Απευθύνονται στον υπεύθυνο εκπαιδευτικό τμήματος, και γίνεται ομαδικά η επίλυση της σύγκρουσης .
* Συμβάλλουν στην υιοθέτηση αειφορικών πρακτικών, όπως η εξοικονόμηση ενέργειας, η ανακύκλωση υλικών και συμβάλουν στην προστασία του περιβάλλοντος.
* Στις σχολικές εκδηλώσεις και γιορτές αλλά και στις διδακτικές επισκέψεις εκτός Σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.

***Γονείς και κηδεμόνες***

* Φροντίζουν ώστε το παιδί να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του.

- Διαβάζουν προσεκτικά όλες τις έντυπες και ηλεκτρονικές ανακοινώσεις που μεταφέρουν τα παιδιά μας (αναρτήσεις στον πίνακα ανακοινώσεων ή στο ιστολόγιοτου Σχολείου: https://blogs.sch.gr/30nipperist/, ώστε να ενημερώνονται για θέματα λειτουργίας του Σχολείου.

- Συνεργάζονται αρμονικά σε προσωπικό επίπεδο με την Προϊσταμένη και τον Σύλλογο των Διδασκόντων για θέματα που αφορούν τους μαθητές/μαθήτριες.

* Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους όπως θέματα υγείας, ειδικές εκπαιδευτικές ικανότητες ή ανάγκες, θέματα οικογενειακής και κοινωνικής κατάστασης τα οποία μπορούν να επηρεάσουν την επίδοση, τη φοίτηση και συμπεριφορά του παιδιού μας και ζητούν τη συνδρομή του σχολείου όπου νομίζουν ότι αυτό μπορεί να τους βοηθήσει.
* Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους, και να ενημερώνουν άμεσα τους εκπαιδευτικούς για κάθε αλλαγή, ώστε το Σχολείο να έχει τα ισχύοντα τηλέφωνά τους και τις έγκυρες ηλεκτρονικές διευθύνσεις τους για την αποστολή ενημερωτικών σημειωμάτων ή/και βεβαιώσεων για την πραγματοποίηση εκπαιδευτικών εκδρομών, για την παρακολούθηση εκπαιδευτικών θεαμάτων κ.λπ..
* Επίσης, οι γονείς/κηδεμόνες θα πρέπει τακτικά να επισκέπτονται την ιστοσελίδα του Σχολείου και να ενημερώνονται υπεύθυνα και γρήγορα για τα θέματα του Σχολείου.
* Τέλος, οι γονείς/κηδεμόνες θα πρέπει να έχουν φροντίσει είτε οι ίδιοι ή πρόσωπα που έχουν εξουσιοδοτήσει να είναι άμεσα διαθέσιμοι σε επικείμενες έκτακτες περιπτώσεις.
* Κανένας ενήλικας δεν επιτρέπεται να βρίσκεται στο χώρο του σχολείου χωρίς άδεια και χωρίς σοβαρό λόγο. Σε κάθε περίπτωση, σύμφωνα με την κείμενη νομοθεσία, απαγορεύεται η παρουσία του στο προαύλιο.
* Τέλος κανένας ενήλικας δεν έχει δικαίωμα να επιπλήττει, να τιμωρεί ή να νουθετεί άλλο παιδί στο χώρο του σχολείου. Για οποιοδήποτε θέμα προκύπτει πρέπει να ενημερώνεται ο/η νηπιαγωγός της τάξης ή η προϊσταμένη, οι οποίοι και θα διαχειριστούν το θέμα.

***Παιδαγωγικός έλεγχος***

Τα οποιαδήποτε προβλήματα συμπεριφοράς στο σχολείο αποτελούν αντικείμενο συνεργασίας των γονέων/κηδεμόνων με τον/την νηπιαγωγό της τάξης, την Προϊσταμένη της σχολικής μονάδας, τον Σύλλογο Διδασκόντων και τον Συντονιστή Εκπαιδευτικού Έργου, προκειμένου να υπάρξει η καλύτερη δυνατή παιδαγωγική αντιμετώπιση του θέματος. Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων του παιδιού.

 Αν η συμπεριφορά του μαθητή και της μαθήτριας δεν εναρμονίζεται με τα αποδεκτά πρότυπα και αποκλίνει από την τήρηση του εσωτερικού κανονισμού του σχολείου, τους όρους της ισότιμης συμμετοχής στη σχολική ζωή, από τον οφειλόμενο σεβασμό στους διδάσκοντες, στους συμμαθητές/τριες, στη σχολική περιουσία, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του αλλά και τις κείμενες διατάξεις. Το σχολείο συνεργάζεται με δομές υποστήριξης όπως το ΠΕΚΕΣ και το ΚΕΔΑΣΥ για θέματα που προκύπτουν κατά την καθημερινή του λειτουργία.

Οι γονείς/κηδεμόνες ενημερώνονται από το Σχολείο για την συμπεριφορά των παιδιών τους και η στενή συνεργασία σχολείου- γονέων/κηδεμόνων είναι πάντα αναγκαία και επιβεβλημένη.

***Προσωπικά δεδομένα***

Τηρείται απαρέγκλιτα η ισχύουσα νομοθεσία για τα προσωπικά δεδομένα όλων των μελών της σχολικής κοινότητας. Επιπροσθέτως, σύμφωνα με τις κείμενες διατάξεις και τον Γενικό Κανονισμό Προστασίας Δεδομένων της Ευρωπαϊκής Ένωσης (GDPR), επιβάλλεται η γραπτή συγκατάθεση των γονέων ως προς τη συλλογή, επεξεργασία και δημοσιοποίηση οπτικού υλικού των παιδιών τους.

**5. Επικοινωνία και Συνεργασία Γονέων/Κηδεμόνων-Σχολείου**

Οι συναντήσεις για ενημέρωση των γονέων/κηδεμόνων με τους εκπαιδευτικούς προγραμματίζονται με απόφαση του Συλλόγου Διδασκόντων και ανάλογα με τα πρωτόκολλα λόγω Covid-19 μπορούν να γίνουν εξ αποστάσεως τηλεφωνικά μέσω webex ή δια ζώσης στον προαύλιο χώρο τηρώντας όλα τα πρωτόκολλα.

* Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.
* Μια φορά τουλάχιστον
* Σε τακτά χρονικά διαστήματα προκαθορισμένα από τον/την εκπαιδευτικό του τμήματος σε ημέρα και ώρα, για θέματα που αφορούν στην αγωγή και πρόοδο των μαθητών/μαθητριών, γίνονται ενημερωτικές συγκεντρώσεις ατομικές ή ομαδικές.
* Κάθε φορά που ο/η εκπαιδευτικός της τάξης κρίνει αναγκαία μια έκτακτη συνάντηση.
* Σε έκτακτη περίπτωση κατόπιν τηλεφωνικής συνεννόησης για θέματα που χρήζουν άμεσης μελέτης και επίλυσης
* Κατά την ολοκλήρωση του σχολικού έτους για τα αναμνηστικά.

Η είσοδος των γονέων/κηδεμόνων στο σχολικό χώρο θα επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων ή κατόπιν άλλης προγραμματισμένης συνάντησης, και με την τήρηση των προβλεπόμενων υγειονομικών πρωτοκόλλων λόγω Covid-19.

***Σχολικό Συμβούλιο***

Σε κάθε σχολική μονάδα λειτουργεί το Σχολικό Συμβούλιο, στο οποίο συμμετέχουν ο Σύλλογος Διδασκόντων, και ο εκπρόσωπος της τοπικής αυτοδιοίκησης. Έργο του Σχολικού Συμβουλίου είναι η συμβολή του στη διασφάλιση της εύρυθμης λειτουργίας της σχολικής μονάδας. Το Σχολικό Συμβούλιο λειτουργεί συλλογικά και προτείνει παρεμβάσεις για την επίλυση θεμάτων που αφορούν στον τρόπο οργάνωσης και λειτουργίας της διαδικασίας της σίτισης, στην υγιεινή, στην ασφάλεια και στην πρόληψη ατυχημάτων στον σχολικό χώρο καθώς και σε ζητήματα βελτίωσης της υλικοτεχνικής υποδομής.

***Η σημασία της σύμπραξης όλων***

Ένα ανοιχτό, συνεργατικό, συμπεριληπτικό και δημοκρατικό Σχολείο έχει ανάγκη από τη σύμπραξη όλων -μαθητών/μαθητριών, εκπαιδευτικών, Προϊσταμένης, Σχολικής Επιτροπής, Τοπικής Αυτοδιοίκησης για να επιτύχει στην αποστολή του.

**6. Αντιμετώπιση έκτακτων αναγκών**

Οι φυσικές καταστροφές παρουσιάζουν αυξητική τάση τα τελευταία χρόνια με ποικίλες συνέπειες στο ανθρωπογενές περιβάλλον. Οι σχολικές μονάδες, ως λειτουργικοί χώροι φιλοξενίας και δραστηριοποίησης ευάλωτης ομάδας του πληθυσμού, απαιτούν αυξημένο βαθμό ετοιμότητας έναντι των κινδύνων αυτών.

Για την προστασία από σεισμούς και συνωδά φυσικά φαινόμενα επικαιροποιείται τακτικά το Σχέδιο Μνημονίου Ενεργειών για τη διαχείριση του Σεισμικού Κινδύνου και υλοποιούνται ασκήσεις ετοιμότητας κατά τη διάρκεια του σχολικού έτους.

Η προϊσταμένη του σχολείου, στην αρχή του σχολικού έτους και σε συνεργασία με τον Σύλλογο Διδασκόντων, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου. Επίσης ενημερώνουν τους μαθητές/μαθήτριες για τους βασικούς κανόνες και τρόπους αντίδρασης κατά την εκδήλωση των φαινομένων αυτών.

Διευκρινίζεται ότι σε περίπτωση έκτακτων κινδύνων οι μαθητές/μαθήτριες δεν αποχωρούν από το σχολείο μόνοι τους ,αλλά παραδίδονται στους γονείς/κηδεμόνες τους ή σε άλλα πρόσωπα που οι γονείς/κηδεμόνες έχουν ορίσει γραπτώς για τον σκοπό αυτό.

Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες, Προϊσταμένη οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, ΥΠΑΙΘ, Υπουργείο Πολιτικής Προστασίας, κ.λ.π. για την εύρυθμη λειτουργία της σχολικής μονάδας και την ασφάλεια των μελών της.

Ως χώρος συγκέντρωσης των μαθητών σε περίπτωση εκτάκτου ανάγκης ορίζεται το προαύλιο του σχολείου και πραγματοποιούνται οι απαραίτητες ασκήσεις ετοιμότητας.

**7. Εσωτερικός Κανονισμός Λειτουργίας- Διαδικασίες διασφάλισης της εφαρμογής του**

Ο κοινά συμφωνημένος Κανονισμός του 30ου Νηπιαγωγείου Περιστερίου πραγματοποιήθηκε μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας. Η τήρησή τους από τους μαθητές/τις μαθήτριες, τους/τις εκπαιδευτικούς και τους γονείς/κηδεμόνες, με αμοιβαίο σεβασμό στον διακριτό θεσμικό ρόλο τους, ώστε να έχει πληρότητα, γενική αποδοχή και εφαρμογή, αποτελεί προϋπόθεση της εύρυθμης λειτουργίας του Σχολείου.

Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από την Προϊσταμένη και τον Σύλλογο Διδασκόντων, σύμφωνα με τις αρχές της παιδαγωγικής επιστήμης και την κείμενη εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

Τυχόν διαφοροποιήσεις που υπάρχουν στον παρόντα κανονισμό και οφείλονται στις ιδιαίτερες συνθήκες που επιβάλλει η πανδημία Covid-19 (ενίσχυση εφημερίας με επιπλέον εκπαιδευτικούς, προκαθορισμένοι χώροι στα διαλείμματα, διαφοροποίηση στην ώρα προσέλευσης και αποχώρησης των μαθητών, εξ αποστάσεως ενημερωτικές συναντήσεις εκπαιδευτικών-γονέων κ.ά.) συμφωνούν απόλυτα με τις κείμενες διατάξεις, προέκυψαν ύστερα από διαλογική διαδικασία σε συνεδριάσεις του Συλλόγου Διδασκόντων και οι αποφάσεις αναγράφονται στο Βιβλίο Πρακτικών της Σχολικής Μονάδας. Οι γονείς/κηδεμόνες των μαθητών και μαθητριών ενημερώνονται σχετικά για τον κανονισμό του σχολείου από τον ιστότοπο του νηπιαγωγείου όπου έχει αναρτηθεί.

 Περιστέρι: 9 Σεπτεμβρίου 2022

 Η Προϊσταμένη του 30ου Νηπιαγωγείου Περιστερίου

 Μαρία Σταυροπούλου

|  |
| --- |
| Εγκρίνεται |
| Συντονιστής Εκπαιδευτικού Έργου (οποίος έχει την παιδαγωγική ευθύνη του σχολείου) | Διευθυντής Εκπαίδευσης. |
| Ημερομηνία:  |  |
|  |  |

Εκφράζεται οι σύμφωνη γνώμη των συμμετεχόντων:

|  |  |  |
| --- | --- | --- |
| ΣΤΑΥΡΟΠΟΥΛΟΥ | ΜΑΡΙΑ | ΠΡΟΙΣΤΑΜΕΝΗ |
| ΠΑΝΑΓΙΩΤΑ | ΝΤΡΙΝΙΑ | ΝΗΠΙΑΓΩΓΟΣ |
| ΑΓΓΕΛΙΚΗ | ΜΠΕΛΛΟΥ | ΝΗΠΙΑΓΩΓΟΣ |
| ΣΕΛΙΑΜΗ | ΓΙΑΣΕΜΗ | ΚΑΘΗΓΗΤΡΙΑ ΑΓΓΛΙΚΩΝ |